Държавен вестник, бр. 9, 2012 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  9
• строително тенекеджийство: ножица за ря­
зане на ламарина, поялник, чук, клещи, гумен 
чук, нитачка с нитове;
• покриви: триони, брадва, тесли, дървени 
чукове, комплект рендета, комплект длета, ком­
плект отвертки, ключове, шестограми, клещи 
комбинирани, дърводелски пили, ножовка за 
профилно рязане, четки, валяци, маламашка с 
гребен за лепило, гумен чук, пистолети за на­
гнетяване на силикон;
• електроинструменти: ударна бормашина, 
къртач, перфоратор, винтоверт, ъглошлифовъчна 
машина, полираща машина, машина за шлифо­
ване на бетон, фреза за канали, ножов трион, 
рендета, циркулярен трион, щанцова ножица за 
ламарина, пистолет за горещ въздух, акумула­
торна отвертка, акумулаторен гайковерт.
6. Изисквания към обучаващите 
Професионалната подготовка по професията 
„Строител“ се извършва от лица с образова­
телно-квалификационна степен „магистър“, 
„бакалавър“ по специалности от професионал­
но направление „Архитектура, строителство 
и геодезия“ от област на висше образование 
„Технически науки“ от Класификатора на облас-
тите на висше образование и професионалните 
направления, приет с ПМС № 125 от 2002 г. (ДВ, 
бр. 64 от 2002 г.), и съответстващи на учебните 
предмети (модули) от задължителната профе­
сионална подготовка.
519
НАРЕДБА № 6
от 9 януари 2012 г.
за придобиване на квалификация по профе­
сията „Строител-монтажник“ 
Раздел I
Общи положения
Чл. 1. С тази наредба се определя Държав­
ното образователно изискване (ДОИ) за при­
добиването на квалификация по професията 
582040 „Строител-монтажник“ от област на 
образование „Архитектура и строителство“ 
и професионално направление 582 „Строи­
телство“ съгласно Списъка на професиите 
за професионално образование и обучение 
по чл. 6, ал. 1 от Закона за професионалното 
образование и обучение. 
Чл. 2. Държавното образователно изис­
кване за придобиването на квалификация по 
професията 582040 „Строител-монтажник“ 
съгласно приложението към тази наредба 
определя изискванията за придобиването на 
втора степен на професионална квалификация 
за специалностите 5820401 „Стоманобетонни 
конструкции“, 5820402 „Метални конструкции“, 
5820403 „Сухо строителство“, 5820404 „Дограма 
и стъклопоставяне“ и 5820405 „Изолации в 
строителството“. 
Чл. 3. Въз основа на ДОИ по чл. 1 и рам­
ковите програми по чл. 10, ал. 3, т. 2 и 3 от 
Закона за професионалното образование и 
обучение се разработват учебен план и учебни 
програми за обучението по специалностите 
по чл. 2. 
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определя 
равнището на задължителната професио­
нална подготовка в края на обучението по 
професията, което гарантира на обучаемия 
възможност за упражняване на професията 
582040 „Строител-монтажник“. 
 (2) Държавното образователно изисква­
не за придобиването на квалификация по 
професията „Строител-монтажник“ опре­
деля общата, отрасловата и специфичната 
задължителна професионална подготовка 
за професията, както и задължителната 
чуждоезикова подготовка по професията и 
избираемата подготовка. 
(3) Съдържанието на всеки вид задължи­
телна професионална подготовка по ал. 2 
включва:
1. необходимите професионални компе­
тенции (знания, умения и професионално-
личностни качества); 
2. тематичните области, от които се фор­
мира съдържанието на учебните предмети/
модули.
Чл. 5. С ДОИ по чл. 1 се определят и вхо­
дящото минимално образователно равнище, 
описанието на професията, целите на обуче­
нието, резултатите от ученето, изискванията 
към материалната база и изискванията към 
обучаващите.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработването и утвърждаването на учеб­
ните планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета и отменя Наредба № 20 
от 2006 г. за придобиване на квалификация 
по професията „Строител-монтажник“ (ДВ, 
бр. 21 от 2007 г.). 
§ 3. Наредбата влиза в сила от деня на 
обнародването є в „Държавен вестник“.
Министър: Сергей Игнатов